ai4bharat/Pralekha huggingface dataset:
रक्षा मंत्रालय
राष्ट्रपति श्रीमती द्रौपदी मुर्मू ने स्वतंत्रता दिवस की पूर्व संध्या पर सशस्त्र बलों और केन्द्रीय सशस्त्र पुलिस बल  कर्मियों के लिए सम्मान और पुरस्कार मंजूर किए
15 अगस्त, 2022 को रात्रि 12 बजे से पहले सोशल मीडिया पर प्रकाशित / प्रसारित नहीं किया जाना चाहिए
प्रमुख बिंदु:
राष्ट्रपति ने सशस्त्र बलों और सीएपीएफ कर्मियों हेतु 107 वीरता पुरस्कारों की मंजूरी दी
तीन कीर्ति चक्र
तेरह शौर्य चक्र
सेना मेडल के लिए दो बार 
इक्यासी सेना पदक 
एक नौसेना मैडल 
सात वायु सेना मैडल 
सेना के जवानों के लिए 40 मेंशन-इन-डिस्पैच को भी मंजूरी दी गई
वायु सेना कर्मियों के लिए वन मेंशन-इन-डिस्पैच
एक आर्मी डॉग को मेंशन-इन-डिस्पैच 
राष्ट्रपति श्रीमती द्रौपदी मुर्मू, जो सशस्त्र बलों की सर्वोच्च कमांडर भी हैं, ने स्वतंत्रता दिवस 2022 की पूर्व संध्या पर सशस्त्र बलों और सीएपीएफ कर्मियों को 107 वीरता पुरस्कारों को मंजूरी दी है । इनमें तीन कीर्ति चक्र, 13 शौर्य चक्र, दो बार टू सेना मेडल, 81 सेना मेडल , एक नौसेना मेडल  और सात वायु सेना मेडल  शामिल हैं ।
राष्ट्रपति ने विभिन्न सैन्य अभियानों में महत्वपूर्ण योगदान के लिए सेना को 40 मेंशन-इन-डिस्पैच, वायु सेना कर्मियों को एक एवं दूसरा आर्मी डॉग एक्सल  को विभिन्न ऑपरेशन्स में उनके महत्वपूर्ण योगदान को देखते हुए
मंजूरी प्रदान की है, इनमें ऑपरेशन रक्षक, ऑपरेशन स्नो लेपर्ड, ऑपरेशन राइनो, ऑपरेशन आर्किड, ऑपरेशन फाल्कन, ऑपरेशन हिफ़ाज़त और ऑपरेशन त्रिकुट  शामिल हैं ।
राष्ट्रपति द्वारा अनुमोदित वीरता पुरस्कारों की सूची देखने के लिए कृपया अंग्रेजी की विज्ञप्ति देखें
एमजी/एएम/एबी/एजे
(Visitor Counter : 260
वाणिज्य एवं उद्योग मंत्रालय
सुश्री निवृति राय को इन्वेस्ट इंडिया की प्रबंध निदेशक और सीईओ नियुक्त किया गया
सुश्री निवृति राय को इन्वेस्ट इंडिया की प्रबंध निदेशक और सीईओ नियुक्त किया गया। उन्होंने उद्योग एवं आंतरिक व्यापार संवर्धन विभाग  की संयुक्त सचिव सुश्री मनमीत के. नंदा से यह पदभार ग्रहण किया है, जिन्होंने मार्च 2023 में अंतरिम रूप से एमडी और सीईओ का अतिरिक्त प्रभार ग्रहण किया था।
सुश्री राय को प्रौद्योगिकी के क्षेत्र में उल्लेखनीय योगदान देने के लिए प्रतिष्ठित नारी शक्ति पुरस्कार भी प्रदान किया गया था। सुश्री निवृति राय इंटेल में एक वैश्विक व्यापार एवं प्रौद्योगिकी दिग्गज के रूप में 29 वर्षों की शानदार सेवा प्रदान करने के बाद इन्वेस्ट इंडिया में शामिल हुई हैं। वह पिछले 07 वर्षों से कंट्री हेड के रूप में इंटेल इंडिया का नेतृत्व कर रही थी और देश में इंटेल के विकास और निवेश को आगे बढ़ाया। इंटेल इंडिया में अपने कार्यकाल के दौरान, उन्होंने स्वदेशी प्रौद्योगिकी विकास, स्टार्ट-अप पारिस्थितिकी तंत्र, इलेक्ट्रॉनिक्स विनिर्माण पारिस्थितिकी तंत्र और नीति निर्माण में विशेष रूप से महत्वपूर्ण एवं उभरती प्रौद्योगिकियों के क्षेत्रों में अपना महत्वपूर्ण योगदान दिया। वह विभिन्न औद्योगिक निकायों और सरकारी समितियों के नेतृत्व टीम का हिस्सा रही हैं और उन्हें विभिन्न उद्योग, व्यापारिक संघों और सरकारी नेतृत्व के साथ मिलकर काम करने का अनुभव प्राप्त है।
न्यू इंडिया के लिए प्रधानमंत्री श्री नरेन्द्र मोदी के दृष्टिकोण के अनुरुप स्थापित किए गए इन्वेस्ट इंडिया की पहचान हितधारकों द्वारा मेक इन इंडिया, स्टार्टअप इंडिया, राष्ट्रीय सिंगल विंडो प्रणाली, परियोजना निगरानी समूह और प्रधानमंत्री विज्ञान, प्रौद्योगिकी और नवाचार सलाहकार परिषद सहित सरकार की प्रमुख पहलों को क्रियान्वित करने में इसके ठोस योगदान एवं महत्वपूर्ण भूमिका निभाने के लिए की जाती है। इन्वेस्ट इंडिया सरकार के दृष्टिकोण को पूरा करने के लिए निजी क्षेत्र के विशेषज्ञों का लाभ उठाता है, जिसमें पारदर्शिता, नैतिकता और कॉर्पोरेट प्रशासन के उच्च स्तर शामिल हैं।
इन्वेस्ट इंडिया के बोर्ड के अध्यक्ष डीपीआईआईटी के सचिव श्री राजेश कुमार सिंह हैं। बोर्ड के अन्य सदस्यों में श्री पी. के. त्रिपाठी, सचिव , कैबिनेट सचिवालय; सुश्री आरती भटनागर, अपर सचिव और वित्तीय सलाहकार, डीपीआईआईटी; श्री मोहम्मद नूर रहमान शेख, संयुक्त सचिव, विदेश मंत्रालय; श्री आनंद महिंद्रा, चेयरपर्सन, महिंद्रा समूह; श्री पंकज आर. पटेल, अध्यक्ष, कैडिला हेल्थकेयर; श्री हर्षवर्धन नेवतिया, अध्यक्ष, अंबुजा नेवतिया समूह; सुश्री रेखा एम. मेनन, अध्यक्ष और वरिष्ठ प्रबंध निदेशक, एक्सेंचर; सुश्री देबजानी घोष, अध्यक्ष, नैसकॉम और श्री चंद्रजीत बनर्जी, महानिदेशक, सीआईआई शामिल हैं।
सूचना और प्रसारण मंत्रालय
आईएफएफआई 53 भारतीय फिल्म इतिहास की पहली फीचर फिल्म प्रस्तुत करता है जिसके कलाकारों में केवल मूल निवासियों को शामिल किया गया
एक आदिवासी फीनिक्स की राख से उठने की कहानी 'धाबारी कुरूवी' से प्रेरित
वह राख से उदित होती है, निडर होकर अपने शरीर पर उसके विशेष अधिकार और उससे जुड़े फैसलों की घोषणा करती है। जी हाँ, आप केरल के एक आदिवासी समुदाय की लड़कियों की उन्नति की कहानी से प्रेरित होने का मौका नहीं छोड़ना चाहेंगे।
ये शानदार कहानी ‘धाबारी कुरूवी’ के द्वारा हमारे सामने लाई गई है जिसमें भारतीय सिनेमा के इतिहास में पहली बार सिर्फ आदिवासी समुदाय के लोगों ने अभिनय किया है। राष्ट्रीय पुरस्कार विजेता फिल्म निर्माता प्रियनंदन द्वारा निर्देशित, फिल्म को पूरी तरह से इरुला की आदिवासी भाषा में फिल्माए जाने का गौरव भी प्राप्त है।
फिल्म को भारत के अंतर्राष्ट्रीय फिल्म महोत्सव के 53वें संस्करण में प्रस्तुत किया जा रहा है, जो 20 नवंबर, 2022 को गोवा में शुरू होने वाला है और हां, 104 मिनट लंबी फीचर फिल्म का विश्व प्रीमियर आईएफएफआई के भारतीय पैनोरमा खंड में होने वाला है।
भारतीय सिनेमा की अक्सर आदिवासी लोगों के चित्रण में रूढ़िवादी धारणा से अलग होने में विफलता के लिए आलोचना की गई है। सिनेमा की एक परंपरा और संस्कृति के बीच जिसने शायद आदिवासी लोगों की पहचान और संस्कृति के साथ न्याय नहीं किया धाबारी कुरूवी से उम्मीद की जाती है कि वह नई आशा और प्रेरणा के स्रोत फैलाते हुई एक रोशनी के रूप में सामने आए। आदिवासी रीति-रिवाजों और संस्कृति की पृष्ठभूमि पर बनी ये फिल्म दर्शकों को एक आदिवासी लड़की की झकझोर देने वाली यात्रा में शामिल होने के लिए आमंत्रित करती है जिसमें वह परंपरा से लड़ती है और खुद को उन जंजीरों से मुक्त करना चाहती है जिससे समाज ने उसे पूरी तरह बांध दिया था।
इरुला भाषा में धाबारी कुरूवी का अर्थ है 'एक अज्ञात पिता के साथ गौरैया' जो कि एक पौराणिक पक्षी है जो कि आदिवासी लोककथाओं का हिस्सा है, फिल्म उन अनदेखे लोगों की अनकही कहानियों को दिखाती है जो चुपचाप सहते हैं, जो अन्याय की बेड़ियों को तोड़ने के लिए तरसते हैं, और उनकी पीड़ा और संघर्ष को सबके सामने लाना चाहती है।
तो, वो कौन से अभिनेता हैं जिनकी वजह से फिल्म को एक अद्वितीय स्टार कास्ट का सम्मान मिला है? ये लगभग साठ लोग हैं, जो दक्षिण भारतीय राज्य केरल के अट्टापदी में अनुसूचित जनजाति के इरुला, मुदुका, कुरुम्बा और वडुका आदिवासी समुदायों से संबंधित हैं। उनमें से कुछ ने अपने पूरे जीवन में एक भी फिल्म नहीं देखी थी।
अभिनेताओं का चयन अट्टापदी में आयोजित एक अभिनय कार्यशाला से किया गया जिसमें लगभग 150 लोगों ने भाग लिया। फिल्म में मीनाक्षी, श्यामिनी, अनुप्रासोभिनी और मुरुकी ने मुख्य भूमिकाएँ निभाई हैं। कलाकारों में अट्टापदी की आदिवासी महिला नन्जियम्मा भी शामिल हैं, जिन्हें पिछले साल सर्वश्रेष्ठ महिला गायिका का 68वां राष्ट्रीय फिल्म पुरस्कार मिला था।
धाबारी कुरूवी ने केवल आदिवासियों द्वारा अभिनीत एकमात्र फीचर फिल्म होने के लिए यूआरएफ विश्व रिकॉर्ड हासिल किया है। फिल्म को केरल के अंतर्राष्ट्रीय फिल्म महोत्सव के लिए भी चुना गया है।
प्रोड्यूसर: अजित विनायक फिल्म्स, ऐवास विजुअल मैजिक प्राइवेट लिमिटेड
स्क्रीनप्ले: प्रियनंदनन, कुप्पुस्वामी एम, स्मिथा शैलेष, के.बी हरि और लिजो पनादन
सिनेमेटोग्राफर: अश्वघोषन
एडिटर: एकलव्यन
आईएफएफआई 53 में इस अनूठी फिल्म को देखना न भूलें। यह 24 नवंबर, सुबह 9.30 बजे @ आईनॉक्स पंजिम ऑडी 2 पर प्रतिनिधियों के दिलों को छूने के लिए तैयार है।एमजी/एएम/एसएस/डीए
(Visitor Counter : 135
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 133.17 करोड़ से अधिक हुआ
पिछले 24 घंटों में 19 लाख से अधिक खुराकें लगाई गईं
मौजूदा रिकवरी दर इस समय 98.37 प्रतिशत है, जो मार्च 2020 से अपने उच्चतम स्तर पर है
पिछले 24 घंटों में 7,350 नये मामले दर्ज
भारत का सक्रिय केसलोड  561 दिनों में न्यूनतम स्तर पर
साप्ताहिक पॉजीटिविटी दर  पिछले 29 दिनों से एक प्रतिशत से कम पर कायम
पिछले 24 घंटों के दौरान टीके की 19,10,917 खुराकें लगाने के साथ आज सात बजे सुबह तक की अनन्तिम रिपोर्ट के अनुसार देश का कोविड-19 टीकाकरण कवरेज 133.17 करोड़  के पार पहुंच गया। इसे 1,38,93,021 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,85,628
|
|
दूसरी खुराक
|
|
96,00,597
|
|
अग्रिम पंक्ति के कर्मी
|
|
पहली खुराक
|
|
1,83,83,021
|
|
दूसरी खुराक
|
|
1,66,93,235
|
|
18-44 वर्ष आयु वर्ग
|
|
पहली खुराक
|
|
47,85,34,066
|
|
दूसरी खुराक
|
|
27,04,21,555
|
|
45-59 वर्ष आयु वर्ग
|
|
पहली खुराक
|
|
18,96,04,286
|
|
दूसरी खुराक
|
|
13,35,62,704
|
|
60 वर्ष से अधिक
|
|
पहली खुराक
|
|
11,85,50,001
|
|
दूसरी खुराक
|
|
8,60,49,369
|
|
योग
|
|
1,33,17,84,462
पिछले 24 घंटों में 7,973 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,41,30,768 है।
परिणामस्वरूप भारत की रिकवरी दर इस समय 98.37 प्रतिशत है, जो मार्च 2020 से अपने उच्चतम स्तर पर है।
पिछले 46 दिनों से 15 हजार से कम दैनिक मामले आने का रुझान लगातार बना हुआ है। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 7,350 नये मामले दर्ज किये गये।
इस समय सक्रिय केस लोड 91,456 है, जो 561 दिनों में न्यूनतम है। सक्रिय मामले इस समय देश के कुल पॉजीटिव मामलों का 0.26 प्रतिशत है, जो मार्च 2020 से अपने न्यूनतम स्तर पर हैं।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 8,55,692 जांचें की गईं। समग्र रूप से भारत में अब तक 65.66 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 0.69 प्रतिशत है, जो पिछले 29 दिनों से एक प्रतिशत से नीचे कायम है। दैनिक पॉजीटिविटी दर 0.86 प्रतिशत दर्ज की गई है। वह भी पिछले 70 दिनों से दो प्रतिशत से नीचे और लगातार 105 दिनों से तीन प्रतिशत से कम पर बनी हुई है।
स्वास्थ्य एवं परिवार कल्याण मंत्रालय
राज्यों/केन्द्र शासित प्रदेशों के पास कोविड-19 वैक्सीन की उपलब्धता
राज्यों और केंद्र शासित प्रदेशों को टीके की 58.07 करोड़ से अधिक खुराक दी गई
राज्यों/केंद्र शासित प्रदेशों के पास अभी भी टीके की 3.62 करोड़ से अधिक अतिरिक्त और बिना इस्तेमाल की हुए खुराक हैं
केंद्र सरकार देशभर में कोविड-19 टीकाकरण का दायरा बढ़ाने और टीके लगाने की गति को तेज करने के लिये प्रतिबद्ध है। कोविड-19 के टीकों की सर्व-उपलब्धता का नया दौर 21 जून, 2021 से शुरू किया गया है। टीकाकरण अभियान को अधिक से अधिक वैक्सीन की उपलब्धता के जरिये बढ़ाया गया। इसके तहत राज्यों और केंद्र शासित प्रदेशों को वैक्सीन की उपलब्धता के बारे में पूर्व सूचना प्रदान की गई, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड वैक्सीन प्रदान करके उन्हें समर्थन दे रही है। टीकों की सर्व-उपलब्धता के नये चरण में, केंद्र सरकार वैक्सीन निर्माताओं से 75 प्रतिशत टीके खरीदकर उन्हें राज्यों और केंद्र शासित प्रदेशों को नि:शुल्क प्रदान करेगी।
|
|
वैक्सीन की खुराकें
|
|

|
|
अब तक हुई आपूर्ति
|
|
58,07,64,210
|
|
भेजे जाने को तैयार खुराकें
|
|
51,48,970
|
|
बची हुई वैक्सीन की खुराकें
|
|
3,62,24,601
केंद्र सरकार द्वारा सभी प्रकार के स्रोतों से अब तक वैक्सीन की 58.07 करोड़ से अधिक  खुराकें राज्यों और केंद्र शासित प्रदेशों को प्रदान की गई हैं। इसके अलावा 51,48,970 खुराकें भेजे जाने की तैयारी है।
अभी राज्यों और केंद्र शासित प्रदेशों के पास कोविड-19 टीके की 3.62 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
कृषि एवं किसान कल्याण मंत्रालय
केन्द्रीय जीनोम विज्ञान और गुणवत्ता प्रयोगशाला की सुविधा से किसानों को मिट्टी, जल एवं उत्पाद की गुणवत्ता की जांच में मदद मिलेगी – श्री राधा मोहन सिंह
राष्ट्रीय चावल अनुसंधान संस्थान ने धान की दो किस्में जारी की
केन्द्रीय कृषि एवं किसान कल्याण मंत्री श्री राधा मोहन सिंह ने आज कटक  में आईसीएआर - राष्ट्रीय चावल अनुसंधान संस्थान  में केन्द्रीय जीनोम विज्ञान एवं गुणता प्रयोगशाला सुविधा का उद्घाटन किया। श्री राधा मोहन सिंह ने पूर्वी क्षेत्र सहित पूरे राष्ट्रीय स्तर पर कृषि के विकास में एनआरआरआई की अग्रणी भूमिका के लिए उसकी सराहना की। इस संस्थान ने वर्ष 1946 में अपनी स्थापना से लेकर देश की हरित क्रांति में व्यापक योगदान किया और चावल की अधिक पैदावार देने वाली किस्मों के विकास में उल्लेखनीय अनुसंधान किया। इससे चावल के उत्पादन में आत्मनिर्भरता प्राप्त करने में मदद मिली।
कृषि मंत्री ने कहा कि पोषाहार सुरक्षा सुनिश्चित करने के क्रम में, विश्व में पहली बार, इस संस्थान ने हाल में प्रोटीन की अधिकता वाली चावल की दो किस्में  तथा दो जलवायु रोधी किस्में  जारी की। ये किस्में अधिक पानी होने अथवा सूखा पड़ने जैसी दोनों ही स्थितियों में सहनशील हैं। साथ ही, ये जलवायु परिवर्तन से जुड़ी अन्य प्रकार की चुनौतियों का भी सामना कर सकती हैं। उन्होंने कहा कि यह संस्थान चावल की खेती में अधिक उत्पादकता, लाभदायकता, जलवायु रोधी और टिकाऊपन लाने के उद्देश्य से अधिक पैदावार वाली किस्में और कृषि प्रौद्योगिकियां विकसित करने और उसे लोकप्रिय बनाने की दिशा में काम कर रहा है।
श्री सिंह ने कहा कि भारत के पूर्वी हिस्से में हरित क्रांति  की आयोजना बनाने, क्रियान्वित करने तथा निगरानी करने के लिए एनआरआरआई एक शीर्ष एजेंसी है। इस कार्यक्रम को 7 पूर्वी राज्यों के 118 जिलों में लागू किया गया है। उन्होंने कहा कि इसके क्रियान्वयन से असम, बिहार और छत्तीसगढ़ राज्यों में पैदावार में 25 प्रतिशत से अधिक वृद्धि दर्ज की गई है, जबकि ओडिशा, पश्चिम बंगाल, झारखंड और पूर्वी उत्तर प्रदेश में पैदावार में 12-15 प्रतिशत वृद्धि के बारे में जानकारी मिली है। श्री सिंह ने मोबाइल एप ‘राइस एक्सपर्ट’ विकसित करने के लिए एनआरआरआई को बधाई दी। इस एप के माध्यम से वैज्ञानिकों से तत्काल जानकारी प्राप्त करने में किसानों को मदद मिलती है।
इस अवसर पर केन्द्रीय पेट्रोलियम और प्राकृतिक गैस मंत्री श्री धर्मेन्द्र प्रधान भी उपस्थित थे।
स्वास्थ्य एवं परिवार कल्याण मंत्रालय
कोविड-19 अपडेट
देशव्यापी टीकाकरण अभियान के तहत अब तक वैक्सीन की 122.41 करोड़ खुराकें लगाई गईं।
रिकवरी दर मौजूदा समय 98.34 प्रतिशत है, जो मार्च 2020 से उच्चतम स्तर पर है।
पिछले 24 घंटों में 9,905 मरीज स्वस्थ हुये। इस तरह स्वस्थ होने वाले मरीजों की संख्या 3,40,08,183 हो गई है।
पिछले 24 घंटों में 8,309 नये मामले आये हैं।
भारत का सक्रिय मामले इस समय 1,03,859 है, जो 544 दिनों में न्यूनतम है।
सक्रिय मामले, कुल मामलों का एक प्रतिशत से भी कम हैं। ये इस समय 0.30 प्रतिशत हैं, जो मार्च 2020 से अपने न्यूनतम स्तर पर हैं।
दैनिक पॉजिविटी दर  पिछले 56 दिनों से दो प्रतिशत से कम पर कायम।
साप्ताहिक पॉजिविटी दर  पिछले 15 दिनों से एक प्रतिशत से कम पर कायम।
अब तक कुल 64.02 करोड़ जांचें की जा चुकी हैं।
विद्युत मंत्रालय
पावरग्रिड ने भारत के पहले वीएससी आधारित एचवीडीसी सिस्टम की पूर्ण रूप से स्थापना की
विद्युत मंत्रालय, भारत सरकार के अधीन आने वाली महारत्न सीपीएसयू पावर ग्रिड कॉरपोरेशन ऑफ इंडिया लिमिटेड  ने ±320 केवी, 2000 मेगा वाट , पुगलूर  - थ्रिस्सूर  वोल्टेज सोर्स कन्वर्टर  आधारित हाई वोल्टेज डायरेक्ट करंट  सिस्टम के मोनोपोल-1 को आज स्थापित कर दिया है। इस परियोजना से देश के दक्षिणी क्षेत्र की विद्युत प्रणाली मजबूत हो जाएगी। इससे पहले 19 फरवरी, 2021 को माननीय प्रधानमंत्री श्री नरेन्द्र मोदी ने परियोजना के मोनोपोल-2 का शुभारम्भ किया था और मोनोपोल-1 की स्थापना के साथ इस परियोजना ने अपनी पूरी क्षमता हासिल कर ली है।
5,070 करोड़ रुपये की पुगलूर-थ्रिस्सूर एचवीडीसी सिस्टम, रायगढ़-पुगलूर-थ्रिस्सूर 6000 एमडब्ल्यू एचवीडीसी सिस्टम का हिस्सा है और यह थ्रिस्सूर स्थित वीएससी एचवीडीसी स्टेशन के माध्यम से केरल को 2000 एमडब्ल्यू के हस्तांतरण में सक्षम बनाता है।
पावरग्रिड द्वारा इस परियोजना के लिए पहली बार इस अत्याधुनिक वीएससी तकनीक को पहली बार भारत में लाया गया था। वीएससी तकनीक से पारम्परिक एचवीडीसी सिस्टम की तुलना में भूमि की आवश्यकता खासी घट जाती है और यह ऐसे क्षेत्रों के लिए खासी अनुकूल है, जहां जमीन की खासी कमी है। यह स्मार्ट ग्रिड के विकास को भी सरल बनाता है और विभिन्न परिचालन स्थितियों में सिस्टम के लचीलेपन में सुधार करता है। इस परियोजना की एक खास विशेषता ओवरहेड लाइन और अंडग्राउंड केबिल का संयोजन है, जो केरल में पारेषण कॉरिडोर की सीमित उपलब्धता का हल निकालती है।
इंटरफेस ट्रांसफॉर्मर जैसे बड़े एचवीडीसी उपकरण और आईजीबीटी-आधारित पावर कन्वर्टर, गैस इंसुलेटेड सब-स्टेशन जैसे एसी उपकरण, स्विचगियर, कंट्रोल और रिले पैनलों की आपूर्ति भारत स्थित कारखानों द्वारा की गई है। इसके माध्यम से प्रधानमंत्री के मेक इन इंडिया कार्यक्रम को व्यापक प्रोत्साहन दिया गया है। इस वीएससी परियोजना के लिए डिजाइन, इंजीनियरिंग, टेस्टिंग और स्थापना का एक प्रमुख भाग भारत में ही पूरा किया गया है, जो प्रधानमंत्री के “आत्मनिर्भर भारत” विजन के अनूरूप है।
प्रधानमंत्री कार्यालय
प्रधानमंत्री ने नुआखाई के पावन अवसर पर देशवासियों को बधाई दी
प्रधानमंत्री ने नुआखाई के पावन अवसर पर देशवासियों को बधाई दी है।
प्रधानमंत्री ने एक ट्वीट में कहा:
'नुआखाई जुहार!
इस पावन अवसर पर सभी को बधाई। नुआखाई पर हम अपने मेहनती किसानों के उत्कृष्ट प्रयासों और राष्ट्र निर्माण में उनकी भूमिका की सराहना करते हैं।
मैं सभी के अच्छे स्वास्थ्य और कुशलता के लिए प्रार्थना करता हूं।'
राष्ट्रपति सचिवालय
भारत के राष्ट्रपति 27 मार्च को हरिद्वार में दिव्य प्रेम सेवा मिशन के रजत जयंती समारोह के समापन कार्यक्रम में शामिल होंगे
भारत के राष्ट्रपति श्री रामनाथ कोविंद 26 से 27 मार्च, 2022 तक उत्तराखंड के दौरे पर रहेंगे।
महामहिम राष्ट्रपति 27 मार्च, 2022 को हरिद्वार में दिव्य प्रेम सेवा मिशन के रजत जयंती समारोह के समापन कार्यक्रम में शामिल होंगे और उसे संबोधित भी करेंगे।
विज्ञान एवं प्रौद्योगिकी मंत्रालय
आईएनएसटी ने अकार्बनिक-कार्बनिक यौगिक का संश्लेषण किया जो स्तन, फेफड़े और यकृत कैंसर कोशिकाओं को रोक सकता है
कैंसर का मुकाबला करने के लिए भविष्य के मेटलोड्रग्स के रूप में पोलीओक्सोमेटलेट  एक आशा के रूप में उभरे हैं
आईएनएसटी टीम द्वारा संश्लेषित यौगिक एंटीट्यूमर अनुप्रयोगों के नए मार्ग खोल सकता है
विज्ञान और प्रौद्योगिकी विभाग के स्वायत्त संस्थान, नैनो विज्ञान और प्रौद्योगिकी संस्थान , मोहाली के वैज्ञानिकों ने एक नए अकार्बनिक-कार्बनिक संकर यौगिक का संश्लेषण किया है जो स्तन, फेफड़े और यकृत कैंसर कोशिकाओं को रोक सकता है। यह मेटलोड्रग्स के लिए संभावनाओं के नए मार्ग खोल सकता है।
फॉस्फोमोलीबिक एसिड के एक अकार्बनिक लवण फॉस्फोमोलीबडेट क्लस्टर पर आधारित ठोस यौगिक, पोलीओक्सोमेटलेट  परिवार से संबंधित है, जिसमे एंटीट्यूमर क्षमता होने की पहले पहचान की गई थी। डॉ. मोनिका सिंह और डॉ. दीपिका शर्मा के नेतृत्व में वैज्ञानिकों की टीम ने उस तंत्र की रूपरेखा बनाई है, जिसके द्वारा यौगिक कैंसर कोशिकाओं को ख़त्म करता है। यह शोध डाल्टन ट्रांजेक्शंस जर्नल में प्रकाशित हुआ है।
पीओएम अकार्बनिक धातु ऑक्साइड का एक विकसित वर्ग है, जिससे पिछले दशकों में भरोसा पैदा करने वाली जैविक गतिविधियों का निर्माण हुआ। इसकी वजह उनके संरचनाओं और गुणों में अत्यधिक विविधता की मौजूदगी है।
यौगिक द्वारा कैंसर कोशिकाओं पर हमला कैसे किया जाता है, इस तंत्र की जांच करने के लिए, टीम ने इसे हाइड्रोथर्मल विधि द्वारा संश्लेषित किया। सोडियम मोलिब्डेट, फॉस्फोरस एसिड और बाइपिरिडीन का जलीय मिश्रण पीएच 4 के एसीटेट बफर घोल में 160 डिग्री सेल्सियस पर 72 घंटों के लिए गर्म किया गया। यौगिक की इन विट्रो साइटोटोक्सिसिटी, स्तन कैंसर , फेफड़े के कैंसर  और यकृत कैंसर  कोशिकाओं में पारंपरिक एम टी टी परख  द्वारा निर्धारित की गयी। विभिन्न कैंसर सेल लाइनों पर यौगिक के साइटोटॉक्सिक प्रभाव का अध्ययन किया गया और इसकी तुलना एमटीटी परख द्वारा नियमित रूप से इस्तेमाल किए जाने वाले कीमोथैरेप्यूटिक एजेंट, मैथोट्रेक्सेट  से की गयी।
स्तन कैंसर , फेफड़े के कैंसर  और यकृत कैंसर  कोशिकाओं में कोशिका के खत्म होने के तंत्र का मूल्यांकन एलेक्सा फ्लोर 488 एनेक्सिन वी/ डेड सेल एपोप्टोसिस किट  का उपयोग करके किया गया। कोशिका विभाजन पर संश्लेषित सामग्रियों के प्रभाव को निर्धारित करने के लिए, प्रवाह साइटोंमेट्री का उपयोग करके एमसीएफ -7, ए 549, और हेप जी 2 सेल लाइनों के लिए सेल चक्र विश्लेषण किया गया था। इन विट्रो परिणामों से पता चला कि यह हाइब्रिड ठोस यौगिक सामान्य कोशिकाओं के प्रति कम विषाक्त है, और इसकी एंटीट्यूमर गतिविधि भी नियमित इस्तेमाल किए जाने वाले कीमोथैरेप्यूटिक एजेंट, मैथोट्रेक्सेट  के साथ तुलना करने योग्य है।
पिछले कुछ दशकों में, कैंसर का मुकाबला करने के लिए भविष्य के मेटोलोड्रग्स के रूप में पीओएम एक आशाजनक उम्मीदवार के रूप में विकसित हुए हैं। आईएनएसटी टीम द्वारा संश्लेषित यौगिक एंटीट्यूमर अनुप्रयोगों के नए मार्ग खोल सकता है।
[Publication: Joshi, A.; Gupta, R.; Singh, B.; Sharma, D.; & Singh, M., Effective inhibitory activity against MCF-7, A549 and HepG2 cancer cells by phosphomolybdate based hybrid solid. Dalton Trans., 2020 DOI: 10.1039/D0DT01042A.
अधिक जानकारी के लिए, डॉ. मोनिका सिंह (monika@inst.ac.in
0172-2210075 ) से संपर्क किया जा सकता है।]
एसजी/एएम/जेके/एसके-
(Visitor Counter : 408
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 61.22 करोड़ टीके लगाये जा चुके हैं
पिछले 24 घंटों के दौरान भारत में 44,658 नए मामले सामने आए
सक्रिय मामले कुल मामलों के 1.06 प्रतिशत हैं
भारत में वर्तमान में 3,44,899 सक्रिय मामले हैं
वर्तमान में रिकवरी दर 97.60 प्रतिशत है
पिछले 24 घंटों के दौरान 32,988 रोगी स्वस्थ हुए, देश भर में अभी तक कुल 3,18,21,428 मरीज स्वस्थ हुए
साप्ताहिक पॉजिटिविटी दर वर्तमान में 2.10 प्रतिशत है; पिछले 63 दिनों से 3 प्रतिशत से कम है
दैनिक पॉजिटिविटी दर 2.45 प्रतिशत है, यह पिछले 32 दिनों से 3 प्रतिशत से कम है
अभी तक कुल 51.49 करोड़ जांचें की जा चुकी हैं
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 418वां दिन
भारत में समग्र टीकाकरण कवरेज 179.51 करोड़ से अधिक हुआ
आज शाम 7 बजे तक टीके की 15 लाख से ज्यादा खुराक दी गई
भारत का कोविड-19 टीकाकरण कवरेज आज 179.51 करोड़  से अधिक हो गया। आज शाम 7 बजे तक 15 लाख  से ज्यादा टीके की खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.09 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10402357
|
|
दूसरी खुराक
|
|
9980095
|
|
प्रीकॉशन डोज
|
|
4278528
|
|
एफएलडब्ल्यू
|
|
पहली खुराक
|
|
18410932
|
|
दूसरी खुराक
|
|
17468609
|
|
प्रीकॉशन डोज
|
|
6455429
|
|
आयु वर्ग 15-18 वर्ष
|
|
पहली खुराक
|
|
55646222
|
||
|
दूसरी खुराक
|
|
32443946
|
|
आयु वर्ग 18-44 वर्ष
|
|
पहली खुराक
|
|
552957961
|
|
दूसरी खुराक
|
|
452436697
|
|
आयु वर्ग 45-59 वर्ष
|
|
पहली खुराक
|
|
202464810
|
|
दूसरी खुराक
|
|
182045794
|
|
60 वर्ष से अधिक
|
|
पहली खुराक
|
|
126550892
|
|
दूसरी खुराक
|
|
113375417
|
|
प्रीकॉशन डोज
|
|
10203307
|
|
कुल दी गई पहली खुराक
|
|
966433174
|
|
कुल दी गई दूसरी खुराक
|
|
807750558
|
|
प्रीकॉशन डोज
|
|
20937264
|
|
कुल
|
|
1795120996
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 9 मार्च, 2022 
|
|
एचसीडब्ल्यू
|
|
पहली खुराक
|
|
52
|
|
दूसरी खुराक
|
|
1086
|
|
प्रीकॉशन डोज
|
|
8975
|
|
एफएलडब्ल्यू
|
|
पहली खुराक
|
|
85
|
|
दूसरी खुराक
|
|
1972
|
|
प्रीकॉशन डोज
|
|
13304
|
|
आयु वर्ग 15-18 वर्ष
|
|
पहली खुराक
|
|
60875
|
||
|
दूसरी खुराक
|
|
379862
|
|
आयु वर्ग 18-44 वर्ष
|
|
पहली खुराक
|
|
87430
|
|
दूसरी खुराक
|
|
699396
|
|
आयु वर्ग 45-59 वर्ष
|
|
पहली खुराक
|
|
12863
|
|
दूसरी खुराक
|
|
161526
|
|
60 वर्ष से अधिक
|
|
पहली खुराक
|
|
9169
|
|
दूसरी खुराक
|
|
104409
|
|
प्रीकॉशन डोज
|
|
54866
|
|
कुल दी गई पहली खुराक
|
|
170474
|
|
कुल दी गई दूसरी खुराक
|
|
1348251
|
|
प्रीकॉशन डोज
|
|
77145
|
|
कुल
|
|
1595870
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
कोयला मंत्रालय
कोयला सचिव ने मंत्रालय के योगोत्सव उलटी गिनती कार्यक्रम का नेतृत्व किया 
अंतर्राष्ट्रीय योग दिवस 2022 समारोह
प्रधानमंत्री श्री नरेन्द्र मोदी की पहल पर संयुक्त राष्ट्र महासभा ने 2014 में ऐतिहासिक निर्णय लेते हुए 21 जून को अंतर्राष्ट्रीय योग दिवस  घोषित किया। पूरे विश्व में योग की स्वीकार्यता भारत के लिए गर्व की बात है, क्योंकि योग हमारी सांस्कृतिक और आध्यात्मिक विरासत का अभिन्न अंग है। हर साल अंतर्राष्ट्रीय योग दिवस 21 जून को सुबह प्रधानमंत्री के नेतृत्व में सामूहिक योग प्रदर्शन के साथ शुरू होता है। इसके बाद योग से संबंधित अन्य गतिविधियां होती हैं।
अंतर्राष्ट्रीय योग दिवस 2022 में अब केवल 67 दिन शेष हैं। कोयला मंत्रालय ने आज शास्त्री भवन में योगोत्सव उलटी गिनती कार्यक्रम का आयोजन किया।
कार्यक्रम का उद्घाटन कोयला मंत्रालय के सचिव डॉ. अनिल कुमार जैन ने किया। उलटी गिनती समारोह में मंत्रालय के वरिष्ठ अधिकारियों तथा अन्य कर्मचारियों ने भाग लिया। शास्त्री भवन परिसर में आयोजित कार्यक्रम में मोरारजी देसाई राष्ट्रीय योग संस्थान के विशेषज्ञों- योग चिकित्सक श्री सत्येंद्र कुमार सिंह, सुश्री नीतू शर्मा तथा सुश्री हरप्रीत कौर के निर्देश में सौ से अधिक व्यक्तियों ने भाग लिया।
कार्यालय के लिए प्रभावी वाई-ब्रेक प्रोटोकॉल का भी विस्तार से प्रदर्शन किया गया। सभी सार्वजनिक क्षेत्र के प्रतिष्ठानों जो वर्चुअल रूप में जुड़े हुए थे, ने भी योग विशेषज्ञों के साथ काफी उपयोगी बातचीत की और सबने यह महसूस किया कि योग बहुत उपयोगी है और नियमित रूप से योगाभ्यास करने की आवश्यकता है।
रक्षा मंत्रालय
भारतीय वायुसेना मिस्र की वायु सेना के साथ सामरिक नेतृत्व कार्यक्रम में भाग लेगी
भारतीय वायु सेना मिस्र  में 24 जून से लेकर 24 जुलाई 2022 तक मिस्र के वायु सेना वेपन स्कूल में सामरिक नेतृत्व कार्यक्रम में भाग लेगी, जिसमें भारत के तीन सुखोई-30 एमकेआई विमान, दो सी-17 विमान और भारतीय वायु सेना के 57 कर्मचारी  हिस्सा लेंगे।
यह पहल विभिन्न संघर्ष परिदृश्यों को देखते हुए एक बड़े वायु सैन्य बल के माध्यम से युद्ध के माहौल में युद्धक विमानों के साथ अभ्यास का एक अनूठा कार्यक्रम है। इस अभ्यास का उद्देश्य दोनों देशों के बीच रक्षा सहयोग को बढ़ाना और सर्वोत्तम कार्य प्रणालियों का आदान-प्रदान करना है।
वर्तमान भू-राजनीतिक परिदृश्य में यह अभ्यास भारतीय वायुसेना की पहुंच तथा इसकी क्षमताओं को प्रदर्शित करने का एक अनूठा अवसर प्रदान करता है। यह एचएएल द्वारा भारत में निर्मित सुखोई-30 एमकेआई और लड़ाकू विमान के कलपुर्जों तथा यांत्रिक घटकों के गहन स्वदेशीकरण के लिए हमारे देश की विशेषज्ञता को दर्शाने का अवसर भी प्रदान करेगा।